இந்த ஐந்து அம்சங்களிலும் பல லட்சக்கணக்கான குடும்பங்களுக்கு நில உரிமை வழங்கி புதிய சாதனைகளை ஏற்படுத்தியவர். இந்த நில விநியோகத்தின் அச்சாணியாக விவசாயிகள் இயக்கம் இருந்தது முக்கிய அம்சமாகும். உபரி நிலங்களை கைப்பற்று – பினாமி நிலங்களை கண்டுபிடி என்ற முழக்கத்தை ஐக்கிய முன்னணி அரசாங்கம் விழிப்புணர்வை பெற்றிருந்த விவசாயிகளுக்கு கொடுத்தது நல்ல பலனை அளித்தது. எழுச்சிக்கு ஒரு உதாரணம், சைதன்யபூர் என்ற இடத்தில் பினாமி நிலத்தை கைப்பற்றி விவசாயிகள் பயிர் செய்திருந்தனர். அறுவடைக்கு சென்ற போது பினாமி நபர் விவசாயிகள் மீது துப்பாக்கிச்சூடு நடத்தியதில் இரண்டு விவசாயிகள் கொல்லப்பட்டதுடன் 70 முதல் 80 பேர் வரை காயமுற்றனர். படுகொலை செய்யப்பட்ட விவசாயிகளுக்கு அஞ்சலி செலுத்த சுமார் 20 ஆயிரம் விவசாயிகள் திரண்டு ஒன்னரை நாட்கள் பிணத்தை சுற்றி அமர்ந்திருக்கின்றனர். இதையொட்டி 1969 ஜுலை 22ந் தேதி காங்கிரஸ் சட்டமன்ற உறுப்பினர்களால் ஒத்தி வைப்பு தீர்மானம் சட்டமன்றத்தில் கொண்டு வரப்படுகிறது. அதன் மீது பேசும் போது தோழர்.ஹரி கிருஷ்ண கோனார், மாவட்ட நீதிபதி நடு இரவில் எனக்கு போன் செய்தார். முதலில் அவர் ஜோதிபாசுவுக்கு போன் செய்திருக்கிறார். நான்: என்ன விஷயம் என்று கேட்டேன்